Diari Oficial de la Generalitat Valenciana


Sumari del DOGV 9962, del 22-10-2024 (2024/10863)

RESOLUCIÓ de 14 d’octubre de 2024, per la qual es disposa el funcionament de l'Institut d'Educació Secundària número 1 a Canet d’en Berenguer.
----------------------------------------------------------------------------------------------------------------------------------------------

### Dades del document

Número de DOGV
:   9962

Data del DOGV
:   22-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10791

CVE
:   JWXY-E-3528-21961

Data del document
:   14-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

El Decret 116/2024, de 17 de setembre, del Consell, pel qual es crea l'Institut d'Educació Secundària Número 1 a Canet d’en Berenguer, amb codi de centre 39978153, va autoritzar la conselleria competent en matèria d'Educació per a dictar les disposicions necessàries per al seu compliment i desenrotllament.

És procedent ordenar l'inici de les activitats del centre de nova creació, determinar els ensenyaments que s'impartixen i adoptar les mesures necessàries perquè puga desenrotllar la seua activitat acadèmica.

Fent ús de les competències que m'atorga l'article 28 de la Llei 5/1983, de 30 de desembre, del Consell, de conformitat amb la proposta del director general de Centres Docents,

RESOLC

*Primer*

1. Disposar l'inici de les activitats acadèmiques en l'Institut d'Educació Secundària Número 1 a Canet d’en Berenguer, amb codi de centre 05679381, amb efectes de l'inici del curs escolar 2024-2025.

2. El curs 2024-2025 s'impartiran els ensenyaments d'Educació Secundària Obligatòria.

3. En cursos successius s'impartiran, progressivament, els ensenyaments de Batxillerat, en les modalitats de Ciències i Tecnologia, i Humanitats i Ciències Socials.

4. Este centre s'adscriu, a l’efecte de realitzar les proves d'accés a la universitat, a la Universitat Politècnica de València.

*Segon*

La Direcció Territorial d'Educació i Universitats de València és la competent per a nomenar l'equip directiu del centre, de conformitat amb el que establixen el capítol IV del títol V de la Llei orgànica 2/2006, de 3 de maig, d'educació, i l'article 18 del Decret 252/2019, de 29 de novembre, del Consell, de regulació de l'organització i el funcionament dels centres públics que impartixen ensenyaments d'Educació Secundària Obligatòria, Batxillerat i Formació Professional.

*Tercer*

La Direcció General de Centres Docents és la competent per a determinar i gestionar els fons necessaris per a la posada en funcionament i manteniment del centre, a fi de dotar-lo de l'equipament i material didàctic oportú, tenint en compte la proposta raonada de la Direcció Territorial d'Educació i Universitats de València.

*Quart*

El nombre màxim d'alumnat per aula, unitat o professorat es realitzarà d'acord amb el que establixen la normativa bàsica i el Decret 58/2021, de 30 d'abril, del Consell, sobre jornada lectiva del personal docent i nombre màxim d'alumnat per unitat en centres docents no universitaris.

*Quint*

El que establix esta resolució s'inscriurà en el Registre de centres docents de la Comunitat Valenciana.

*Sext*

S'autoritzen els diferents òrgans d'esta conselleria perquè, en l'àmbit de les seues respectives competències, adopten les mesures necessàries per a l'aplicació i desplegament del que disposa esta resolució.

*Sèptim*

Esta resolució es publicarà en el *Diari Oficial de la Generalitat Valenciana*; els seus efectes acadèmics i administratius s'entenen que fan referència des de l'inici del curs escolar 2024-2025.

Contra esta resolució, que posa fi a la via administrativa, es podrà presentar, potestativament, un recurs de reposició o bé plantejar directament un recurs contenciós administratiu, en els terminis i davant els òrgans que s'indiquen a continuació:

a) El recurs de reposició s'haurà d'interposar davant el conseller d'Educació, Cultura, Universitats i Ocupació en el termini d'un mes a comptar de l'endemà de ser publicada.

b) El recurs contenciós administratiu s’haurà d'interposar davant el Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.

Tot això d’acord ambl que establixen els articles 112 i següents de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjuí que s'utilitze qualsevol altra via que es considere oportuna.

  

València, 14 d'octubre de 2024

(p. d. Resolució 13.04.2022; DOGV 9328, 29.04.2022)

Daniel McEvoy Bravo

Secretari autonòmic d’Educació